Reyon X
Reyon X se yon fòm radyasyon elektwomayetik envazif ki gen anpil enèji epi ki emèt nan kèk sibstans ki nan yon eta elektwon eksite.

Pwopryete 
Istorikman, reyon X yo te konnen pou fè klere sèten kristal  (flyoresans), yonize gaz ak enpresyone plak fotografik.

Pwopriyete prensipal yo nan reyon X yo se :

 yo fasilman antre nan "matyè mou", sètadi matyè solid ki pa trè dans epi ki fòme avèk eleman lejè tankou kabòn, oksijèn ak azòt , epi yo fasilman absòbe pa "matyè di" (matyè solid dans ki fèt avèk eleman lou); se sa ki pèmèt imajri medikal (radyografi, eskanè, dansitometri zo) : yo pase nan kò a epi yo sispann nan zo yo ;
 yo fasilman absòbe pa kouch lè trè epè ki konstitye atmosfè; an reyalite, teleskòp ak reyon X (ki detekte reyon X emèt pa zetwal yo) dwe mete nan satelit ;
 lòd grandè longèdonn yo se distans ant atòm nan konpoze, difraksyon reyon X sou kristal ki konstitye metal yo oswa wòch yo eksplwate pou fè analiz chimik (mineralojik) : se teknik sa yo rele "[kristalografi reyon X|radyokristalografi]]" ;
 akoz enèji enpòtan foton yo, yo lakòz yonizasyon atòm yo, yo rele sa yo "reyònman yonizan" ; sa a bay fenomèn nan flyoresans X, ki itilize tou nan analiz chimik ; sepandan, yonizasyon sa yo gen yon efè danjere sou selil k ap viv yo.

Referans

Lyen deyò 

Syans